**În atenția managerilor școlari și contabililor !!!**

**Direcția Învățămînt (V.Tonu) *în colaborare cu* Direcția Generală Finanțe (V.Secu) solicită *ca pe parcursul lunii noiembrie (pîna la data de 20 noiembrie inclusiv) să fie precizat Planul la compartimentul ”Cheltuieli”, inclusiv a Mijloacelor speciale, cu sumele alocate instituțiilor din învățămîntul general prin Deciziile Consiliului raional din 25 martie 2015, 22 septembrie 2015 și 22 octombrie 2015, efectuînd modificările respective în conformitate cu legislația în vigoare.***

**Totodată, ținem să Vă informăm**, că în conformitate cu HGRM nr. 868 din 08.10.2014 *privind finanţarea în bază de cost standard per elev a instituţiilor de învăţămînt primar şi secundar general din subordinea autorităţilor publice locale de nivelul al doilea* ***– toate procurările pe care instituțiile urmează să le efectueze trebuie avizate de către Direcția Învățămînt (inspector-patron, G.Țurcanu – specialist principal și Șefa DÎ, dna V.TONU).***

**Anexa nr. 1** – Cap. **III. Executarea, raportarea şi monitorizarea bugetelor**

    21. Executarea bugetelor instituţiilor de învăţămînt este reglementată de actele normative în vigoare.  
    22. Soldurile băneşti înregistrate la data încheierii anului bugetar din transferurile categoriale se acumulează în componenta unităţii administrativ-teritoriale pentru utilizare în anul respectiv, în corespundere cu prevederile Regulamentului cuprins în anexa nr.2 la prezenta hotărîre.  
    23. Autorităţile administraţiei publice locale şi instituţiile de învăţămînt prezintă, la solicitarea Ministerului Educaţiei, informaţii şi date, conform unor indicatori şi formulare, în termenul stabilit de acesta.

    24. Rapoartele financiare privind executarea bugetului instituţiilor de învăţămînt se întocmesc conform prevederilor legislaţiei în vigoare.

    25. **Monitorizarea aplicării prezentei Metodologii se efectuează la nivel central de către Ministerul Educaţiei în comun cu Ministerul Finanţelor, iar la nivel local – de  către direcţiile de învăţămînt în comun cu direcţiile finanţe.**

    26. ***Informaţiile despre bugetul aprobat al instituţiilor de învăţămînt, executarea acestuia şi rezultatele monitorizării aplicării prezentei  Metodologii se postează pe pagina web oficială a Ministerului Educaţiei şi a consiliului municipal/raional şi/sau a Adunării Populare a Găgăuziei.***

**Anexa nr. 2** – ***REGULAMENT privind repartizarea şi utilizarea mijloacelor financiare  din componenta unităţii administrativ-teritoriale* – Propunerile pentru repartizarea componentei unităţii administrativ-teritoriale sînt elaborate de către Direcţia de învăţămînt în coordonare cu Direcţia finanţe.**